CELEX: 32017D0729
Language: mt
Date: 2017-04-20 00:00:00
Title: Deċiżjoni ta' Implimentazzjoni tal-Kummissjoni (UE) 2017/729 tal-20 ta' April 2017 dwar talba mir-Repubblika tal-Kroazja għal deroga skont l-Artikolu 9(4) tad-Direttiva tal-Kunsill 98/41/KE dwar ir-reġistrazzjoni ta' persuni li jbaħħru abbord vapuri tal-passiġġieri li joperaw lejn jew minn portijiet tal-Istati Membri tal-Komunità (notifikata bid-dokument C(2017) 2437)

25.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 107/35
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/729
   tal-20 ta' April 2017
   dwar talba mir-Repubblika tal-Kroazja għal deroga skont l-Artikolu 9(4) tad-Direttiva tal-Kunsill 98/41/KE dwar ir-reġistrazzjoni ta' persuni li jbaħħru abbord vapuri tal-passiġġieri li joperaw lejn jew minn portijiet tal-Istati Membri tal-Komunità
   
      
         (notifikata bid-dokument C(2017) 2437)
      
   
   (It-test bil-Kroat biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 98/41/KE tat-18 ta' Ġunju 1998 dwar ir-reġistrazzjoni ta' persuni li jbaħħru abbord vapuri tal-passiġġieri li joperaw lejn jew minn portijiet tal-Istati Membri tal-Komunità (1), u b'mod partikolari l-Artikolu 9(4) tagħha,
   Billi:
   
               (1)
            
            
               Id-Direttiva 98/41/KE għandha l-għan li ttejjeb is-sikurezza u l-possibbiltajiet ta' salvataġġ tal-passiġġieri u tal-ekwipaġġ abbord il-vapuri tal-passiġġieri u li tiżgura li t-tfittix u s-salvataġġ u l-konsegwenzi ta' kull inċident ikunu jistgħu jiġi ttrattati b'mod aktar effettiv.
            
         
               (2)
            
            
               L-Artikolu 5(1) tad-Direttiva 98/41/KE jeħtieġ li tiġi rreġistrata ċertu informazzjoni dwar kull vapur tal-passiġġieri li jitlaq minn port li jinsab fi Stat Membru biex jagħmel vjaġġ ta' aktar minn għoxrin mil mill-punt tat-tluq.
            
         
               (3)
            
            
               Bl-Artikolu 9(4) tad-Direttiva 98/41/KE, l-Istati Membri jistgħu jitolbu lill-Kummissjoni għal deroga minn dan ir-rekwiżit.
            
         
               (4)
            
            
               B'ittra datata t-3 ta' Settembru 2015, ir-Repubblika tal-Kroazja talbet lill-Kummissjoni għal deroga mir-rekwiżit li tiġi rreġistrata l-informazzjoni speċifikata fl-Artikolu 5(1) tad-Direttiva 98/41/KE fir-rigward tal-persuni abbord il-vapuri kollha tal-passiġġieri li jivvjaġġaw fuq għadd ta' rotot madwar il-gżejjer Kroati.
            
         
               (5)
            
            
               Fl-20 ta' Ottubru 2015, il-Kummissjoni talbet informazzjoni supplimentari mingħand ir-Repubblika tal-Kroazja biex tkun tista' tivvaluta t-talba. Fit-18 ta' Mejju 2016, ir-Repubblika tal-Kroazja bagħtet ir-risposta tagħha u mmodifikat it-talba għal deroga rigward ir-rotot li ġejjin: ir-rotot Zadar — Ist u Zadar — Olib, fuq il-linja “Zadar — Premuda / Mali Lošinj”; ir-rotot Split — Hvar, Hvar — Prigradica u Hvar — Korčula fuq il-linja ta' veloċità għolja “Korčula — (Prigradica) — Hvar — Split”; ir-rotot Zadar — Ist u Zapuntel — Zadar fuq il-linja ta' veloċità għolja “Ist — Molat — Zadar”; ir-rotta Split — Bol fuq il-linja ta' veloċità għolja “Jelsa — Bol — Split”; ir-rotta Split — Hvar fuq il-linja ta' veloċità għolja “Split — (Milna) — Hvar”; ir-rotta Split — Hvar fuq il-linja ta' veloċità għolja “Lastovo — Vela Luka — Hvar — Split”; ir-rotta Rijeka — Rab fuq il-linja ta' veloċità għolja “Novalja — Rab — Rijeka”; ir-rotta Split — Vela Luka fuq il-linja “Lastovo — Vela Luka — Split”; ir-rotta Split — Stari Grad fuq il-linja “Split — Stari Grad”; ir-rotta Vis — Split fuq il-linja “Vis — Split”; ir-rotot Mali Lošinj — Cres u Cres — Rijeka fuq il-linja ta' veloċità għolja “Mali Lošinj — Ilovik — Susak — Unije — Martinšćica — Cres — Rijeka”; ir-rotta Premuda — Zadar fuq il-linja ta' veloċità għolja “Olib — Silba — Premuda — Zadar”; ir-rotot Vis — Split u Hvar — Split fuq il-linja ta' veloċità għolja “Vis — Hvar — Split”; ir-rotot Dubrovnik — Sobra u Korčula — Lastovo fuq il-linja ta' veloċità għolja “Dubrovnik — Šipanska luka — Sobra — Polače — Korčula — Lastovo”.
            
         
               (6)
            
            
               Il-Kummissjoni, bl-għajnuna tal-EMSA, ivvalutat it-talba għal deroga abbażi tal-informazzjoni għad-dispożizzjoni tagħha.
            
         
               (7)
            
            
               Ir-Repubblika tal-Kroazja tat din l-informazzjoni: (1) fuq ir-rotot identifikati, il-probabbiltà annwali li l-għoli sinifikattiv tal-mewġ jaqbeż iż-żewġ metri hija inqas minn 10 %; (2) il-vapuri li għalihom tapplika d-deroga, ibaħħru b'servizzi regolari; (3) l-għan ewlieni tas-servizz huwa li jiġu pprovduti konnessjonijiet regolari għall-komunitajiet mbiegħda għal skopijiet abitwali; (4) iż-żona tal-baħar fejn ibaħħru l-vapuri tal-passiġġieri għandha sistemi ta' gwida navigazzjonali bbażati fuq il-kosta, servizzi ta' tbassir tat-temp ta' min joqgħod fuqhom, kif ukoll faċilitajiet adegwati u suffiċjenti għat-tiftix u għas-salvataġġ; (5) hemm nuqqas ta' infrastruttura adegwata ta' lqugħ u ta' faċilitajiet tal-port adegwati li huma meħtieġa biex tiġi rreġistrata l-informazzjoni dwar il-passiġġieri b'mod li jkun kompatibbli mal-iskeda tal-vjaġġi u mas-sinkronizzazzjoni mat-trasport fuq l-art u (6) it-talba għal deroga tkun tapplika għall-operaturi kollha li jbaħħru fuq ir-rotot speċifikati.
            
         
               (8)
            
            
               L-eżitu aħħari tal-valutazzjoni juri li ġew issodisfati l-kundizzjonijiet kollha għall-approvazzjoni tad-deroga.
            
         
               (9)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat dwar l-Ibħra Protetti u l-Prevenzjoni ta' Tniġġis minn Bastimenti,
            
         ADOTTAT DIN ID-DEĊIŻJONI:
   Artikolu 1
   It-talba għal deroga tar-Repubblika tal-Kroazja skont l-Artikolu 9(4) tad-Direttiva 98/41/KE fir-rigward tar-reġistrazzjoni tal-informazzjoni kollha speċifikata fl-Artikolu 5(1) ta' din id-Direttiva għal persuni abbord il-vapuri kollha tal-passiġġieri li jbaħħru b'servizz regolari fir-rotot elenkati hawn taħt (inkluż ir-rotot viċe versa), hija b'dan approvata:
   
               (1)
            
            
               ir-rotot Zadar — Ist u Zadar — Olib fuq il-linja “Zadar — Premuda / Mali Lošinj”;
            
         
               (2)
            
            
               ir-rotot Split — Hvar, Hvar — Prigradica u Hvar — Korčula fuq il-linja ta' veloċità għolja “Korčula — (Prigradica) — Hvar — Split”;
            
         
               (3)
            
            
               ir-rotot Zadar — Ist u Zapuntel — Zadar fuq il-linja ta' veloċità għolja “Ist — Molat — Zadar”;
            
         
               (4)
            
            
               ir-rotta Split — Bol fuq il-linja ta' veloċità għolja “Jelsa — Bol — Split”;
            
         
               (5)
            
            
               ir-rotta Split — Hvar fuq il-linja ta' veloċità għolja “Split — (Milna) — Hvar”;
            
         
               (6)
            
            
               ir-rotta Split — Hvar fuq il-linja ta' veloċità għolja “Lastovo — Vela Luka — Hvar — Split”;
            
         
               (7)
            
            
               ir-rotta Rijeka — Rab fuq il-linja ta' veloċità għolja “Novalja — Rab — Rijeka”;
            
         
               (8)
            
            
               ir-rotta Split — Vela Luka fuq il-linja “Lastovo — Vela Luka — Split”;
            
         
               (9)
            
            
               ir-rotta Split — Stari Grad fuq il-linja “Split — Stari Grad”;
            
         
               (10)
            
            
               ir-rotta Vis — Split fuq il-linja “Vis — Split”;
            
         
               (11)
            
            
               ir-rotot Mali Lošinj — Cres u Cres — Rijeka fuq il-linja ta' veloċità għolja “Mali Lošinj — Ilovik — Susak — Unije — Martinšćica — Cres — Rijeka”;
            
         
               (12)
            
            
               ir-rotta Premuda — Zadar fuq il-linja ta' veloċità għolja “Olib — Silba — Premuda — Zadar”;
            
         
               (13)
            
            
               ir-rotot Vis — Split u Hvar — Split fuq il-linja ta' veloċità għolja “Vis — Hvar — Split”;
            
         
               (14)
            
            
               ir-rotot Dubrovnik — Sobra u Korčula — Lastovo fuq il-linja ta' veloċita għolja “Dubrovnik — Šipanska luka — Sobra — Polače — Korčula — Lastovo”.
            
         Artikolu 2
   Din id-Deċiżjoni hija indirizzata lir-Repubblika tal-Kroazja.
   
      Magħmul fi Brussell, l-20 ta' April 2017.
      
         
            Għall-Kummissjoni
         
         Violeta BULC
         
            Membru tal-Kummissjoni
         
      
   
   
      (1)  ĠU L 188, 2.7.1998, p. 35.